หุ้นไทย7พ.ย.ปิด-1.10จุด
ตลาดหุ้นไทย7พ.ย.ดัชนี ปิดที่ 1,299.74 จุด ลดลง 1.10 จุด หรือ 0.08% มูลค่าการซื้อขาย 37,416.15 ล้านบาท
7 พ.ย. 2555

ตลาดหุ้นไทย7พ.ย.ดัชนี ปิดที่ 1,299.74 จุด ลดลง 1.10 จุด หรือ 0.08% มูลค่าการซื้อขาย 37,416.15 ล้านบาท หลักทรัพย์ที่มีการซื้อขายสูงสุด 5 อันดับได้แก่1.BTS ปิดที่ 6.20 บาท เพิ่มขึ้น 0.30 บาท มูลค่าการซื้อขาย 2,944.31  ล้านบาท2.ADVANC ปิดที่ 188.00 บาท ลดลง 5.00 บาท มูลค่าการซื้อขาย 2,230.68  ล้านบาท3.CPALL ปิดที่ 39.75 บาท ลดลง 0.50 บาท มูลค่าการซื้อขาย 2,124.34  ล้านบาท4.PTTGC ปิดที่ 62.25 บาท เพิ่มขึ้น 0.50 บาท มูลค่าการซื้อขาย 2,054.99  ล้านบาท5.BBL ปิดที่ 176.00 บาท ลดลง 0.50 บาท มูลค่าการซื้อขาย 1,668.77 ล้านบาท   ตลอดทั้งวันดัชนีก็ได้ปรับตัวเพิ่มขึ้น ตามผลการเลือกตั้งประธานาธิบดีของสหรัฐโดยขึ้นไปสูงสุดที่ 1,306.56 จุด และต่ำสุดที่ 1,297.51 จุด    นักวิเคราะห์จากบล.เคจีไอ(ประเทศไทย)กล่าวว่า การที่โอบามาได้เป็นประธานาธิบดีของสหรัฐต่ออีก1สมัยนั้นก็จะทำให้นโยบายด้านต่างๆมีความต่อเนื่อง และคาดว่าสหรัฐจะดำเนินมาตรการกระตุ้นเศรษฐกิจ(QE3)ผ่อนคลายมากขึ้นและประธานธนาคารกลางสหรัฐก็ยังคงเป็นคนเดิมตอ่ไป   อย่างไรก็ตามสหรัฐจะเผชิญปัญหาหน้าผาทางการคลังซึ่งจะส่งผลให้การเติบโตของเศรษฐกิจสหรัฐในปี2556ขยาขตัวติดลบได้ ซึ่งยังคงเป็นประเด็นที่ตลาดจะต้องจับตาต่อไป ด้านนายวิศิษฐ์ องค์พิพัฒนกุล กรรมการผู้จัดการ บล.ทรีนีตี้ กล่าวว่า ผลการเลือกตั้งออกมาตามการคาดในแนวทางแรกคือโอบามาชนะ และมีสมาชิกในสภาล่างและสภาสูงคนละเท่าๆกันซึ่งจะส่งผลให้ตลาดทั่วโลกมีความกลัวต่อความเสี่ยงมากขึ้น และอาจจะส่งผลให้ตลาดหุ้นโดยรวมปรับตัวลดลงประมาณ 5-10% เพราะจะเจอกฎหมายเรื่องภาษี และเงินจะไหลเข้าสินทรัพย์ที่มีความมั่นคงเช่นทองคำมากขึ้น